Hunan

Hunan (湖南 txinera sinplifikatuz), Txinako Herri Errepublikako probintzia baten izena da. Probintziak 211.800 kilometro koadroko azalera dauka eta 2004ko erroldaren arabera 66.980.000 biztanle bizi ziren bertan.

Probintziako hiriburua Changsha da.

 Inguru naturala eta kokapena 
Hunan probintziak Hubei probintziarekin egiten du muga iparraldean, Jiangxi probintziarekin ekialdean, Guangdong hegoaldean, Guangxirekin hego-mendebaldean, Guizhou probintziarekin mendebaldean, eta Chongqing udaltasunarekin ipar-mendebaldean.

Probintzia Yangtze ibaiaren hegoaldeko aldean (Changjiang, 长江) dago, ibaiaren ibilbidearen erdira aldera. Shanghai 1000 kilometrora, Beijing 1200 kilometrora eta Guangzhou 500 kilometrora daude. Probintziaren ekialde, hegoalde eta mendebaldea, mendi eta haranez inguratuta daude, honen adibide Wuling Mendiak ipar-mendebaldean, Xuefeng Mendiak mednebaldean, Nanling Mendiak hegoaldean, eta Luoxiao Mendiak ekialdean. Probintziaren erliebe malkartsuaren adierazgarri, haranak probintziaren azaleraren %20 baino ez dira.

Xiangjiang, Zijiang eta Lishui ibaiek Yangtze ibaiarekin bat egiten dute probintziaren iparraldean, Dongting aintziran. Dongting probintziako aintzirarik handiena da, eta Txinako handienetan bigarrena. Mendeetan nekazaritzaren hedapenak aintzira zatitu eta azalera gutxitu duen arren, azken urteetan aintziraren jatorrizko itxura berreskuratzeko ekimenak izan dira.

 Klima 
Hunan probintziak klima azpitropikala dauka, neguak euritsuak eta epelak dira eta udak sargoriak eta are euritsuagoak. Urtarrileko batez besteko tenperatura 3 eta 8 gradu artekoa eta uztailekoa 27 eta 30 gradu bitartekoa da.

Urteko batez besteko prezipitazioak 1.200 eta 1.700mm bitartekoak dira, eta batez ere maiatzetik urrira bitartean ematen dira.

 Banaketa administratiboa 
 Mapa # Izena Txinera sinplifikatuz Pinyineraz MotaFitxategi:HunanMap.png1Changsha长沙市Chángshā ShìPrefektura mailako hiria2Changde常德市Chángdé ShìPrefektura mailako hiria3Chenzhou郴州市Chénzhōu ShìPrefektura mailako hiria4Hengyang衡阳市Héngyáng ShìPrefektura mailako hiria5Huaihua怀化市Huáihuà ShìPrefektura mailako hiria6Loudi娄底市Lóudǐ ShìPrefektura mailako hiria7Shaoyang邵阳市Shàoyáng ShìPrefektura mailako hiria8Xiangtan湘潭市Xiāngtán ShìPrefektura mailako hiria9Yiyang益阳市Yìyáng ShìPrefektura mailako hiria10Yongzhou永州市Yǒngzhōu ShìPrefektura mailako hiria11Yueyang岳阳市Yuèyáng ShìPrefektura mailako hiria12Zhangjiajie张家界市Zhāngjiājiè ShìPrefektura mailako hiria13Zhuzhou株州市Zhūzhōu ShìPrefektura mailako hiria14Xiangxi (Tujia eta Miao)湘西土家族苗族自治州Xiāngxī Tǔjiāzú Miáozú ZìzhìzhōuPrefektura autonomoa

 Politika 
Hunan probintziako gobernadorea Zhou Qiang da. Txinako Alderdi Komunistak probintzian duen ordezkaria Zhang Chunxian da.

 Garraioa 
 Aireportuak 
 Kokapen Hiria NAZE NAGE Aireportuaren izena HUNAN Changde ZGCD CGD Changde Aireportua Changsha ZGHA CSX Changsha Huanghua Nazioarteko Aireportua Zhangjiajie  DYG Zhangjiajie Aireportua Hengyang ZGHY HNY Hengyang Aireportua

 Kanpo estekak 

  Hunango gobernuaren webgunea.

Kategoria:Txinako probintziak
Kategoria:Hunan